projecte-aina/catalan_government_crawling huggingface dataset:
La incidència dels segrestos virtuals és baixa.
Tot i així, a continguació us facilitem uns consells per identificar aquestes trucades falses i saber com actuar.
Recordeu que el cos de Mossos d'Esquadra disposa de professionals especialitzats per lluitar contra aquests delinqüents i que donaran seguretat i assessorament a les famílies fins a la resolució de l'incident.
Si rebeu una trucada al telèfon fix afirmant que han segrestat un familiar i exigeixen fer un pagament immediat, desconfieu, pot ser un "segrest virtual"
Si veieu en pantalla un numero molt llarg que comença per 0056, i no espereu cap trucada de Xile, no agafeu el telèfon.
En el cas que hagueu despenjat i us trobeu que un presumpte familiar plora o crida i posteriorment parla un presumpte segrestador que us demana diners, intenteu mantenir la calma i no doneu informació (per exemple, no doneu el nom del familiar que penseu que potser han segrestat).
Si us han agafat distrets o amb la guàrdia baixa i heu donat el nom o alguna dada personal, intenteu callar i deixar que parlin els delinqüents, ja que, un cop passi el primer moment de molta agressivitat verbal per "bloquejar-vos", us començaran a dirigir cap a fer un pagament de diners.
Generalment demanen 10.000 euros d'entrada, però veureu que estan disposats a agafar qualsevol quantitat.
No els doneu el vostre número de telèfon mòbil.
Un cop us tenen convençuts per fer el pagament, us demanaran el numero de telèfon mòbil per mantenir la línia ocupada i que no pugueu fer comprovacions amb el vostre familiar per esbrinar si realment es troba segrestat.
Truqueu al 112 amb el telèfon que tingueu lliure.
Mossos d'Esquadra té previst un pla d'actuació per a aquests casos i us donarem assessorament mentre enviem efectius per localitzar el vostre familiar i confirmar que està bé.
No feu cap pagament o enviament de diners sense tenir assessorament policial.
Si els dieu que no teniu diners o que no teniu targetes us animaran a buscar-los d'alguna manera i us deixaran "més llibertat" per contactar amb tercers.
Recordeu que només sabran allò que vosaltres els digueu.
Intenteu enregistrar la trucada.
Un cop passats els primers moments d'ansietat, intenteu enregistrar la veu del delinqüent ja que posteriorment intentarem localitzar els autors i imputar-los la major quantitat de fets que puguem acreditar.
Anoteu les dades del destinatari de l'enviament dels diners.
En la fase final, un cop la víctima ha aconseguit diners en efectiu, la fan anar fins a un locutori per enviar els diners a un destinatari (normalment una identitat falsa o algú relacionat amb la banda).
Denuncieu els fets o almenys informeu-ne la policia, ja que cada intent d'aquests delinqüents pot ser una pista per identificar-los o localitzar-los.
Compartiu la informació i feu-ne difusió, principalment a veïns i d'altres persones del nostre entorn, per evitar noves possibles víctimes.
Finalment només volem recordar que el cos de Mossos d'Esquadra disposa de professionals especialitzats per lluitar contra aquests delinqüents i que donaran seguretat i assessorament a les famílies fins a la resolució de l'incident.
L'època nadalenca concentra gran part de les activitats solidàries i de celebració de les festes que el Cos organitza als diferents punts del territori.
Des de les nostres comissaries organitzem recollides de joguines i d'aliments, visites a nens malalts als hospitals, i participem en les activitats que s'organitzen als pobles i barris.
Participem, a més, en els principals esdeveniments solidaris de Catalunya: el Gran Recapte d'Aliments i La Marató de TV3.
Les Nadales de l'Anaïs i la Núria són les gaunyadores del Concurs de la Nadala corporativa de la PG-ME amb què felicitem les festes d'enguany.
Moltes felicitats a totes les nenes i els nens que han participat perquè l'elecciò no ha estat fàcil.
La Direccio General de la Policia participa en un dels principals esdeveniments solidaris de Catalunya: el Gran Recapte d'Aliments.
El Gran Recapte d'Aliments a Catalunya, és una campanya del Banc dels Aliments de recollida d'aliments bàsics per aconseguir que les persones més necessitades del nostre entorn rebi ajuda alimentària, i també serveix per donar a conèixer la situació que travessa aquest grup.
A més de la recollida d'aliments que organitzem en les nostres comissaries i arreu del territori, ajudem en la classificació d'aliments que s'entreguen en punts de recollida situats en mercats i supermercats.
Enguany hem col·laborat en la classificació d'aliments a les seus de Barcelona, Reus, Lleida i Girona.
El diumenge 15 de desembre vam compartir una estona del programa de la Marató de TV3 atenent trucades dels ciutadans des del centre instal·lat a la Fira de Barcelona.
Com a organització identificada amb la societat a la qual servim volem estar una vegada més al costat dels ciutadans i, tots junts demostrar que entre tots tot és més fàcil.
Enguany la marató impulsa la recerca sobre les malalties minoritàries amb la xifra de 9.404.256 euros.
Es poden fer donatius fins el 31 de març de 2020 en el següent enllaç: Malalties minoritàries.
Els dies previs a la celebració de La Marató també organitzem activitats per recollir fons que donem a La Marató.
Participem en diverses campanyes, fires i parcs de Nadal per apropar la nostra tasca a menuts i grans.
A l'Estat espanyol hi ha actualment més de 50.000.000 de línies de telefonia mòbil[1] i més d'un 85% de la població disposa de telèfons intel·ligents[2], els smartphones o telèfons intel·ligents i l'augment de l'ús d'aquests aparells els ha convertit en un element indispensable de la vida quotidiana de la ciutadania.
L'alt valor econòmic dels terminals i l'augment d'usuaris ha fet augmentar xifres dels robatoris, i actualment el furt i el robatori de mòbils s'ha convertit en una de les principals causes de denúncia.
En concret, el 2014 es van rebre denúncies de sostracció de 71.500 mòbils a Catalunya.
Els smartphones s'han convertit en un element indispensable de la nostra vida: els duem a sobre sempre encesos i els utilitzem per informar-nos, per treballar, per comunicar-nos i per als moments de lleure, i en conseqüència, emmagatzemem molta informació personal.
Saber com protegir el mòbil i mantenir la vostra seguretat us estalviarà no només la pèrdua econòmica sinó una gran quantitat de molèsties i mal de caps. Per aquest motiu, convé adoptar una sèrie de mesures de prevenció per evitar, en la mesura del possible, que puguin robar-nos el mòbil:
La delinqüència sovint dirigeix la seva activitat als productes fàcils de robar i amb més sortida en el mercat criminal; els productes electrònics com reproductors de MP3, ordinadors portàtils, tauletes i telèfons mòbils són un valor segur i per aquest motiu cal ser curosos en el seu ús.
La PG-ME ha identificat diferents rutes que segueix el delinqüent per convertir el vostre telèfon robat en diners en efectiu: venda a botigues de segona mà, particulars i mitjançant Internet i subhastes en línia.
Els delinqüents també exporten telèfons robats a d'altres països per a la seva venda, ja que la demanda de telèfons mòbils en els països en desenvolupament és més gran i per tant l'import pagat per un telèfon sovint és alt.
Els telèfons poden estar operatius a l'estranger i si no ha estat bloquejat l'IMEI.
És important ser conscients que la denúncia falsa i la simulació de delictes és un delicte penal.
Denunciar qualsevol propietat perduda a la policia com a robada pot estar penat amb presó o multa.
Malauradament un petit percentatge dels propietaris de telèfons mòbils tenen la intenció de fer aquestes afirmacions falses per actualitzar o reemplaçar els seus telèfons.
Les denúncies d'aquest tipus implica la inversió de temps i de recursos humans i materials per part dels serveis públics, i obliga al Jutge i a la policia a investigar, distorsiona les xifres de delinqüència i augmenta les primes d'assegurances per a aquests aparells.
Si perdeu el telèfon, no hi ha raó per pensar que ha estat robat.
Efectueu la denúncia de la pèrdua i visiteu les oficines d'objectes perduts de la vostra localitat.
Procureu seguir les següents recomanacions tan aviat com detecteu que us han robat el mòbil o que l'heu extraviat.
Assegureu-vos que heu sol·licitat a la vostra companyia de telefonia que bloquegi la línia i també la targeta SIM.
Canvieu les contrasenyes d'accés a:
Utilitzeu les aplicacions de bloqueig de comptes o d'eliminació de dades remotes que permeten algunes aplicacions o serveis web.
Podeu localitzar el dispositiu i bloquejar-lo a distància per evitar que algú accedeixi a les vostres dades.
Podeu conèixer el vostre numero d'IMEI i gestionar la localització del dispositiu, bloquejar-lo o esborrar-ne dades de manera remota:
Un cop heu bloquejat la targeta SIM, desactiveu el Whatsapp en el telèfon sostret o extraviat:
Un dron no és una joguina, és una aeronau no tripulada, pilotada a distància per control remot.
Poden tenir el format d'un avió, helicòpter, multi-rotor o dirigible.
Els avenços tecnològics, la reducció de preus i la varietat d'usos fa que hi hagi una gran proliferació arreu del territori i per aquest motiu cal prendre precaucions i seguir la normativa vigent.
L'ús imprudent té conseqüències greus i comporta sancions de fins a 225.000€
Infografia consells per pilotar drons
Per un ús recreatiu no us cal cap llicència, assegurança, o cap documentació administrativa però cal fer-lo volar amb seguretat i sempre d'acord amb la normativa vigent:
A continuació disposeu d'algunes indicacions que us ajudaran a entendre on podeu fer volar els drons recreatius i les condicions que cal tenir en compte:
El CTR de l'aeroport del Prat-Barcelona comença des del centre de l'aeroport i arriba pel nord fins a Mataró i pel sud fins a Calafell, afectant la part d'interior per l'oest i l'est. (des del centre de l'aeroport 44 km a nord, 44 km al sud, 22 km al est i 22 km a l'oest).
Sí, però el parc ha d'estar fora de l'espai aeri controlat*.
En tant que es tracta d'una reunió de persones a l'aire lliure, el dron no pot pesar més de 250 grams, ni pot volar més de 20 metres d'altura.
*L'espai Aeri Controlat (CTR) és una zona de control que comença des del terra fins a una altura predeterminada i serveix per protegir les aeronaus que aterren o s'enlairen d'un aeroport.
Si realitzeu una activitat professional, heu de complir amb els requisits que exigeix el RD1036/2017 per a operadors professionals.
No obstant això, heu de mantenir la distància horitzontal de seguretat de 25 metres sobre l'eix de l'autopista i no podeu fer volar el dron seguint el trajecte de la via.
Sí, sempre que no hi hagi cap restricció concreta en aquest espai aeri.
Recordeu que l'espai aeri controlat també afecta part de la costa interior.
Heu de verificar que no hi hagi cap restricció de vol a l'espai aeri que ocupeu.
A l'hora de protegir el nostre dispositiu (mòbil o tauleta) hem de prendre les mateixes mesures de seguretat que amb els ordinadors: protecció de les infeccions de virus, utilitzar connexions segures, descarregar aplicacions oficials, anar amb compte amb les visualitzacions o descàrrega de vídeos, fotografies i documents, amb l'accés a llocs desconeguts, etc.
Seguiu les indicacions que us mostrem a continuació a l'hora de configurar el mòbil, crear contrasenyes o conèixer i guardar el número IMEI del vostre mòbil (és un codi que identifica el dispositiu a tot el món, és un equivalent al vostre DNI o al número de matriculació del vostre vehicle).
El furt i robatori de mòbils s'ha convertit en els darrers temps en un dels principals motius de denúncia, per aquest motiu des de la Policia de la Generalitat - Mossos d'Esquadra us facilitem una sèrie de consells per protegir el vostre dispositiu i les dades que hi teniu emmagatzemades.
Protegir el vostre dispositiu i les dades que hi ha és ben senzill!
Reviseu amb atenció les opcions de seguretat i privadesa que a continuació us mostrem.
(Les configuracions poden variar segons el model del dispositiu o les actualitzacions que es facin posteriors a la data de publicació d'aquests consells.
Si aquest és el vostre cas, consulteu el manual d'ajuda del fabricant del vostre dispositiu).
Actualització de software i aplicacions
Configuració> Privadesa >Localització
Verifiqueu la configuració de seguretat dels dispositius per assegurar-vos que esteu ben protegits:
Si volem assegurar-nos que la nostra contrasenya és segura, és important que aquesta segueixi un conjunt de recomanacions per evitar que s'endevini fàcilment i, per tant, comprometre la seguretat de l'aparell:
L'ordre de distribució del teclat com: QWERTY o AZERTY (a alguns països europeus).
També podeu trobar generadors de contrasenyes a Internet.
Comproveu ara les vostres contrasenyes; recordeu que cal que tinguin com a mínim tres d'aquestes quatre característiques:
Obtén-lo marcant la seqüència * #.
El teu mòbil és un objecte preuat pels delinqüents.
Sospiteu de les trucades i SMS de desconeguts i ocults.
Eviteu proporcionar dades personals sense estar del tot segurs de qui hi ha a l'altre costat de la línia.
Eviteu connectar-vos a xarxes wifi desconegudes o obertes (sense contrasenya d'accés).; quan us connecteu a Internet amb aquestes xarxes algú pot accedir i tenir control a les pàgines que navegueu i les operacions que hi realitzeu, tenir control de les sessions a les xarxes socials a què accediu o al vostre correu electrònic.
Si tot i les precaucions que preneu, perdeu o sou víctima del robatori del telèfon mòbil:
Accedeixen al domicili aprofitant els elements de la seva estructura: parets, baranes, canonades, bastides...
Reforceu les finestres i portes d'accés amb reixes, barrots o sensors d'apertura.
En el cas que instal·leu reixes a les finestres, assegureu-vos que l'estructura metàl·lica no serveixi d'escala per accedir a pisos superiors.
Si teniu la possibilitat, col·loqueu dispositius d'alarma audibles i preferiblement connectats a una central receptora.
Amb una eina com el bec de lloro o un "extractor", arrenquen amb força el bombí per poder girar les voltes de clau amb un tornavís.
És molt recomanable posar dos panys de diferents models i sistemes que disposin d'un pestell de bloqueig del pany de cop.
Col·loqueu bombins fabricats amb materials resistents que impedeixin la seva extracció i que no sobresurtin de la superfície de la porta.
Protegiu el bombí amb escuts reforçats que evitin qualsevol intent de forçament i retardin i dificultin la seva manipulació.
Desenroscant o utilitzant un trepant extreuen l'espiell per observar o escoltar sorolls a l'interior i per comprovar el tipus de porta.
També poden introduir una eina modificada per obrir la maneta de l'interior.
Eviteu col·locar un espiell que es pugui descargolar.
Al mercat hi trobareu una gran varietat de models digitals.
Poden col·locar entre el marc i la porta una barra de metall, una pota de cabra o un tornavís de grans dimensions, i els accionen com si fos una palanca.
En el cas que col·loqueu passadors trieu els que tinguin fixacions reforçades per instal·lar en marcs ferms.
Instal·leu portes cuirassades o blindades amb elevats graus de seguretat que compleixin els estàndards tècnics.
Les portes de seguretat tenen graus i certificacions des de l'any 2011.
Utilitzen claus perdudes, modificades o instruments fabricats artesanalment i aconsegueixen, amb habilitat, que els pius del bombí s'alineïn i permetin fer volta al pany.
Per evitar la còpia fraudulenta, podeu triar claus amb garantia de control de duplicat.
Les claus que incorporin algun element mòbil en la seva serreta són difícils de copiar.
Estigueu alerta a marcadors de paper o de plàstic a la porta del vostre domicili; poden ser marques que posen els delinqüents per esbrinar si un habitatge és buit des de fa dies.
Els delinqüents col·loquen peces de plàstic entre el marc i la porta del domicili; en el cas que la porta s'obri, els marcadors cauran al terra.
Al cap d'uns dies els delinqüents tornen al domicili per verificar que encara hi hagi els marcadors; en cas afirmatiu, suposen que ningú ha obert la porta i que, per tant, el pis és buit des de fa dies.
Verifiqueu, que no hi ha marques com les de les fotografies entre el marc i la porta, o que no ha caigut cap marcador al terra quan heu obert la porta del vostre domicili.
En moltes ocasions aplicar el sentit comú i posar dificultats als delinqüents per entrar a l'habitatge, fa que aquests hagin d'assumir un risc més elevat per cometre el robatori.
Panys millors, alarmes eficaces, detectors actius, portes de seguretat, veïns atents, càmeres gravant... són dificultats que els delinqüents han d'afrontar i vèncer per cometre el delicte.
Els factors TEMPS i SOROLL són determinants.
Com més i millors inconvenients tècnics posem als lladres, més temps de resposta i preparació necessitaran, i en conseqüència els podem desmotivar i dissuadir de cometre un robatori.
Contra la LGTBIFÒBIA donen visibilitat a l'amor
Què podeu denunciar com a homofòbia o transfòbia?
Qualsevol agressió, insult, amenaça, xantatge, incitació a la violència contra la vostra persona o denegació de prestació de servei (públic o privat), discriminació laboral, assetjament escolar, etc., per raó de la vostra orientació sexual o identitat de gènere o relació afectiva.
A les oficines d'Atenció al Ciutadà (OAC) que hi ha a totes les comissaries dels Mossos d'Esquadra.
Presten servei les 24 hores del dia, els 365 dies de l'any.
Per a emergències, truqueu al telèfon gratuït 112.
A l'hora de denunciar recordeu que heu de presentar un document d'identificació personal.
La víctima o qualsevol persona que hagi estat testimoni o tingui coneixement d'una conducta homòfoba o trànsfoba.
Si a través d'Internet una o diverses persones t'obliguen a compartir imatges teves nues, o et fan ensenyar les teves parts íntimes per la càmera del mòbil o de l'ordinador, AIXÒ ÉS ABÚS SEXUAL.
El sèxting es dóna quan enviem per mòbil, voluntàriament (perquè volem), a altres persones, fotografies i/o vídeos de caràcter sexual que ens hem fet, i no abusen de tu ni t'enganyen per obtenir les fotografies.
Si creus que reps un tracte incorrecte o tens la sensació que algú et discrimina o et tracta amb odi, sigui un familiar, amic o educador o desconegut, NO T'HO CALLIS.
Si et tracten d'alguna d'aquestes maneres NO T'HO CALLIS.
AIXÓ ÉS UN ABÚS O AGRESSSIÓ FÍSICA.
El teus pares o tutors/es legals tenen una responsabilitat amb tu:
AIXÒ ÉS UN ABÚS PER NEGIGLÈNCIA O ABANDONAMENT.
El 1986 es van graduar les primeres 43 dones als Mossos d'Esquadra.
Era la segona promoció per accedir al cos i la primera en què es podien presentar les dones.
En motiu del 8 de març, Dia Internacional de les Dones, recordem aquelles pioneres de fa més de 30 anys.
Des d'aleshores, la xifra de dones que han entrat al cos ha augmentat fins a situar-se actualment en 3.529.
Les mosses, com el seus companys homes, exerceixen la seva feina amb professionalitat, vocació de servei i compromís.
Elles representen un 21% en el cos dels Mossos d'Esquadra.
Per tant, és una de les policies amb més presència de dones d'Europa.
Com a professionals, les mosses són conscients que encara hi ha molt camí per construir per a un món més igualitari, però s'esforcen amb la seva tasca diària per assolir-lo.
Entre les seves reivindicacions, augmentar el nombre d'efectius femenins però especialment, com en altres àmbits, la presència de dones en càrrecs de comandament.
Professionalitat, lideratge, vocació de servei, superació o compromís són alguns dels valors que ens defineixen.
Els mossos i mosses de la Policia de la Generalitat - Mossos d'Esquadra ofereixen servei i atenció personalitzada a les dones, amb xerrades i eines per a millorar la seva autoprotecció i suport en els casos de violència masclista i domèstica.
Qualsevol actitud o manifestació que suposi afirmar o reconèixer de manera explícita o implícita tant la inferioritat d'alguns col·lectius ètnics com la superioritat del propi col·lectiu.
Actitud de rebuig i exclusió de la identitat cultural aliena a la pròpia.
Aquesta actitud es dóna quan es rebutja a una persona que ha arribat procedent d'un altre país amb una cultura, tradicions i valors diferents comportant per part del col·lectiu ètnic dominant comportaments, accions i actituds basades en l'antagonisme, rebuig, recel, incomprensió i fòbia
La discriminació per l'origen nacional és un odi discriminatori motivat per la nacionalitat de la víctima, entesa nació en el seu sentit polític o normatiu que pertany a un Estat.
Qualsevol acte discriminatori que es realitza aprofitant-se de la discapacitat de la víctima, qualsevol que sigui: deficiències físiques, mentals, intel·lectuals o sensorials que impedeixi la seva participació plena i efectiva a la societat en igualtat de condicions que la resta.
Determinada percepció sobre el poble jueu que pot expressar-se com odi, violència, despreci o animadversió cap aquest col·lectiu.
Les manifestacions verbals i físiques poden dirigir-se tant contra persones jueves, contra els seus béns, institucions comunitàries o llocs de culte.
Tractar de manera diferent a les persones o grups per motius de religió o creences.
Sentiments contraris a determinades religions: catòlica, islàmica, protestant, budista, ortodoxa...
Qualsevol comportament que tingui la finalitat o que provoqui l'efecte d'atemptar contra la dignitat, la integritat física o psíquica per raó del seu sexe, gènere, orientació sexual, la identitat de gènere o la identitat sexual sentida de les persones.
Fets en el que la víctima ho és per la seva ideologia o pertinença a un grup polític.
Accions motivades pel sentiment de rebuig, odi, hostilitat i repugnància envers les persones pobres, desemparades, que no tenen mitjans o recursos i/o que viuen en situació d'exclusió social.
La Llei 11/2014, del 10 d'octubre, per a garantir els drets de lesbianes, gais, bisexuals, transgèneres i intersexuals i per a eradicar l'homofòbia, la bifòbia i la transfòbia
Independentment del recollit al codi Penal en matèria de delictes d'odi i discriminació, el Parlament de Catalunya, a l'octubre de 2014 va aprovar la llei 11/2014 per a garantir els drets de lesbianes, gais, bisexuals, transgènere i intersexuals i per eradicar la homofòbia, la bifòbia i la transfòbia, una llei que incorpora sancions administratives.
Des d'aquest punt de vista, la PG-ME ha creat un sistema informàtic que permet recollir aquest tipus de sancions administratives per part dels agents de les unitats instructores, establint un protocol d'actuació entre la PG-ME i l'òrgan sancionador del departament de Treball, Afers Socials i Famílies.
La denúncia i la documentació que es vulgui aportar en l'àmbit d'aquesta llei, es pot presentar a: